CELEX: 32020R0169
Language: hu
Date: 2020-02-06 00:00:00
Title: A Tanács (EU) 2020/169 rendelete (2020. február 6.) az egyes Szomáliával szembeni korlátozó intézkedésekről szóló 147/2003/EK rendelet módosításáról

7.2.2020   
               
               
                  HU
               
               
                  Az Európai Unió Hivatalos Lapja
               
               
                  L 36/1
               
            
         A TANÁCS (EU) 2020/169 RENDELETE
         (2020. február 6.)
         az egyes Szomáliával szembeni korlátozó intézkedésekről szóló 147/2003/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló, 2010. április 26-i 2010/231/KKBP tanácsi határozatra (1),
         tekintettel az Unió külügyi és biztonságpolitikai főképviselőjének és az Európai Bizottságnak a közös javaslatára,
         mivel:
         
                     (1)
                  
                  
                     Az egyes Szomáliával szembeni korlátozó intézkedésekről szóló 147/2003/EK tanácsi rendelet (2) általános tilalmat rendelt el bármely szomáliai személy, szervezet vagy testület részére történő, katonai tevékenységekhez kapcsolódó technikai tanácsadás, segítségnyújtás, képzés, finanszírozás vagy pénzügyi segítség biztosítására vonatkozóan, valamint megtiltotta a faszén Szomáliából történő behozatalát, megvásárlását és szállítását.
                  
               
                     (2)
                  
                  
                     Az Egyesült Nemzetek Biztonsági Tanácsa (ENSZ BT) 2019. november 15-én elfogadta a 2498 (2019) sz. határozatot. Az említett határozat megerősíti a Szomáliával szembeni általános és teljes fegyverembargót, és módosítja a fegyverek és kapcsolódó anyagok Szomáliába történő szállítására vonatkozó mentességeket, előzetes jóváhagyásokat és értesítéseket. Az említett határozat továbbá megerősíti a faszén Szomáliából történő behozatalára vonatkozó tilalmat, valamint korlátozásokat vezet be a rögtönzött robbanószerkezetek alkatrészeire vonatkozóan.
                  
               
                     (3)
                  
                  
                     A Tanács 2020. február 6-án elfogadta a 2010/231/KKBP határozatot a 2498 (2019) sz. ENSZ BT-határozatnak megfelelően módosító (KKBP) 2020/170 határozatot (3).
                  
               
                     (4)
                  
                  
                     Ezen módosítások közül egyesek az Európai Unió működéséről szóló szerződés hatálya alá tartoznak, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű szabályozás szükséges.
                  
               
                     (5)
                  
                  
                     A 147/2003/EK tanácsi rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 147/2003/EK rendelet a következőképpen módosul:
            
                        1.
                     
                     
                        A 2a. cikk a következőképpen módosul:
                        
                                    a)
                                 
                                 
                                    az e) pont helyébe a következő szöveg lép:
                                    
                                                „e)
                                             
                                             
                                                katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, amennyiben teljesülnek az alábbi feltételek:
                                                
                                                            i.
                                                         
                                                         
                                                            az érintett illetékes hatóság megállapította, hogy e finanszírozás, pénzügyi segítségnyújtás, technikai tanácsadás, segítségnyújtás vagy képzés célja kizárólag a szomáliai nemzetbiztonsági erőknek a szomáliai nép biztonságát szavatoló fejlesztése; és
                                                         
                                                      
                                                            ii.
                                                         
                                                         
                                                            Szomália szövetségi kormánya vagy – alternatívaként – a finanszírozást, pénzügyi segítségnyújtást, technikai tanácsadást, segítségnyújtást vagy képzést biztosító tagállam legalább öt munkanappal előre értesítette a 751 (1992) sz. ENSZ BT-határozat 11. pontjával létrehozott bizottságot az ilyen finanszírozás, pénzügyi segítségnyújtás, technikai tanácsadás, segítségnyújtás vagy képzés biztosításáról, a 2498 (2019) sz. ENSZ BT-határozat 11. pontjának megfelelően;”.
                                                         
                                                      
                                          
                              
                                    b)
                                 
                                 
                                    a szöveg a következő ponttal egészül ki:
                                    
                                                „ea)
                                             
                                             
                                                katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, amennyiben teljesülnek az alábbi feltételek:
                                                
                                                            i.
                                                         
                                                         
                                                            az érintett illetékes hatóság megállapította, hogy e finanszírozás, pénzügyi segítségnyújtás, technikai tanácsadás, segítségnyújtás vagy képzés célja kizárólag a szomáliai szövetségi kormány biztonsági intézményeitől eltérő szomáliai biztonsági ágazati intézményeknek a fejlesztése; és
                                                         
                                                      
                                                            ii.
                                                         
                                                         
                                                            az ilyen finanszírozást, pénzügyi segítségnyújtást, technikai tanácsadást, segítségnyújtást vagy képzést nyújtó tagállam értesítette a 751 (1992) sz. ENSZ BT-határozat 11. pontjával létrehozott bizottságot az ilyen finanszírozás, pénzügyi segítségnyújtás, technikai tanácsadás, segítségnyújtás vagy képzés biztosításáról, és ezzel egyidejűleg – legalább öt munkanappal előre – a szomáliai szövetségi kormány is tájékoztatást kapott a 2498 (2019) sz. ENSZ BT-határozat 12. és 15. pontjának megfelelően; valamint
                                                         
                                                      
                                                            iii.
                                                         
                                                         
                                                            a bizottság az értesítés kézhezvételétől számított öt munkanapon belül nem hozott elutasító határozatot.”.
                                                         
                                                      
                                          
                              
                  
                        2.
                     
                     
                        A 3. cikk (1) bekezdésének helyébe a következő szöveg lép:
                        
                           „(1)   Az 1. cikk nem alkalmazandó:
                           
                                       a)
                                    
                                    
                                       a kizárólag humanitárius vagy védelmi célokra szánt, halált nem okozó hadi felszerelés, illetve az Uniónak vagy a tagállamoknak a béke- és megbékélési folyamat keretébe – a biztonság területét is beleértve – illeszkedő intézményépítő programjaira szánt anyagok értékesítése, szállítása, átadása vagy kivitele céljából biztosított finanszírozásra vagy pénzügyi segítségnyújtásra; vagy
                                    
                                 
                                       b)
                                    
                                    
                                       az ilyen, halált nem okozó felszereléssel kapcsolatos műszaki tanácsadás, segítség vagy képzés nyújtására,
                                    
                                 amennyiben az azt nyújtó tagállam, illetve nemzetközi, regionális vagy szubregionális szervezet – kizárólag tájékoztatási célból – előre értesítette e tevékenységekről a 751 (1992) sz. ENSZ BT-határozat 11. pontjával létrehozott bizottságot.”.
                        
                     
                  
                        3.
                     
                     
                        A 3a. cikk (2) bekezdésének helyébe a következő szöveg lép:
                        
                           „(2)   Az érkezést, illetve az indulást megelőző információszolgáltatási kötelezettségre vonatkozó szabályokat – különösen az információt nyújtó személy, a betartandó határidők és a benyújtandó adatok tekintetében – a vámjogszabályoknak (*1) a belépési és kilépési gyűjtő áru-nyilatkozatokra, valamint a vám-árunyilatkozatokra vonatkozó rendelkezései határozzák meg.
                        
                        
                           (*1)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.); A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.); A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).”."
                        
                     
                  
                        4.
                     
                     
                        A szöveg a következő cikkel egészül ki:
                        
                           „3c. cikk
                           
                              (1)   Tilos a III. mellékletben felsorolt rögtönzöttrobbanószerkezet-alkatrészeknek a tagállamok területéről vagy a tagállamok területén kívül tartózkodó tagállami állampolgárok részéről, illetve tagállami lobogó alatt közlekedő hajók vagy légi járművek használatával Szomáliába történő közvetlen vagy közvetett eladása, kivitele, szállítása vagy átadása, kivéve, ha az érintett tagállamnak az I. mellékletben felsorolt honlapokon feltüntetett illetékes hatósága ezt előzetesen engedélyezte.
                           
                           
                              (2)   A tagállamok illetékes hatóságai nem adhatják meg az (1) bekezdés szerinti engedélyt, ha elegendő bizonyíték áll rendelkezésre annak igazolására, hogy az adott tételt vagy tételeket Szomáliában rögtönzött robbanószerkezetek gyártására fogják felhasználni, vagy fennáll ennek a jelentős kockázata.”
                           
                        
                     
                  
                        5.
                     
                     
                        A III. melléklet helyébe e rendelet I. melléklete lép.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 6-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  HL L 105., 2010.4.27., 17. o.
         
         
            (2)  A Tanács 147/2003/EK rendelete (2003. január 27.) egyes Szomáliával szembeni korlátozó intézkedésekről (HL L 24., 2003.1.29., 2. o.).
         
            (3)  A Tanács (KKBP) 2020/170 határozata (2020. február 6.) a Szomáliával szembeni korlátozó intézkedésekről szóló 2010/231/KKBP határozat módosításáról (lásd e Hivatalos Lap 5 oldalát).
      
      
         
            MELLÉKLET
            
               
                  
                     „III. MELLÉKLET
                     A 3C. CIKKBEN EMLÍTETT TÉTELEK JEGYZÉKE
                     
                        1.   
                        
                           A 2010/231/KKBP tanácsi határozat (1) IV. mellékletének 2. tételében meghatározottól eltérő, elektromos árammal vagy nem elektromos eszközökkel előidézett robbantás céljára tervezett berendezések és készülékek (pl. gyújtószerkezetek, detonátorok, gyutacsok és robbanózsinórok).
                        
                     
                     
                        2.   
                        
                           A IV. melléklet 1. pontjában felsorolt tételek »gyártásához« vagy »használatához«»szükséges«»technológia«. (A »gyártás«, a »használat«, a »szükséges« és a »technológia« kifejezések fogalommeghatározása az Európai Unió közös katonai listájában (2) található.)
                        
                     
                     
                        3.   
                        A következő robbanóanyagok és azon keverékek, melyek ezekből az anyagokból egyet vagy többet tartalmaznak:
                        
                                    Az anyag neve
                                 
                                 
                                    Chemical Abstract Service nyilvántartási szám (CAS-nyilvántartási szám)
                                 
                                 
                                    Kombinált Nómenklatúra (KN) kód  (3)
                                    
                                 
                              
                                    ammónium-nitrát tüzelőanyag (ANFO)
                                 
                                 
                                    6484-52-2 (ammónium-nitrát)
                                 
                                 
                                    3102 30 
                                    3102 40 
                                 
                              
                                    nitrocellulóz (amely több mint 12,5 tömegszázalék nitrogént tartalmaz)
                                 
                                 
                                    9004-70-0
                                 
                                 
                                     
                                 
                              
                                    Nitroglikol
                                 
                                 
                                    55-63-0
                                 
                                 
                                    ex 2920 90 70 
                                 
                              
                                    pentaeritrit-tetranitrát (PETN)
                                 
                                 
                                    78-11-5
                                 
                                 
                                    ex 2920 90 70 
                                 
                              
                                    pikril-klorid
                                 
                                 
                                    88-88-0
                                 
                                 
                                    ex 2904 99 00 
                                 
                              
                                    2,4,6-trinitro-toluol (TNT)
                                 
                                 
                                    118-96-7
                                 
                                 
                                    2904 20 00 
                                 
                              
                     
                        4.   
                        Robbanóanyag-prekurzorok:
                        
                                    Az anyag neve
                                 
                                 
                                    Chemical Abstract Service nyilvántartási szám (CAS-nyilvántartási szám)
                                 
                                 
                                    Kombinált Nómenklatúra (KN) kód
                                 
                              
                                    ammónium-nitrát
                                 
                                 
                                    6484-52-2
                                 
                                 
                                    3102 30 
                                 
                              
                                    kálium-nitrát
                                 
                                 
                                    7757-79-1
                                 
                                 
                                    2834 2100
                                 
                              
                                    nátrium-klorát
                                 
                                 
                                    7775-09-9
                                 
                                 
                                    2829 11 00 
                                 
                              
                                    Salétromsav
                                 
                                 
                                    7697-37-2
                                 
                                 
                                    ex 2808
                                 
                              
                                    kénsav
                                 
                                 
                                    7664-93-9
                                 
                                 
                                    ex 2807
                                 
                              
                  
               ”
            
               (1)  A Tanács 2010/231/KKBP határozata (2010. április 26.) a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről (HL L 105., 2010.4.27., 17. o.).
            
               (2)  HL C 98., 2018.3.15., 1. o.
            
            
               (3)  A nómenklatúrakódok a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (HL L 256., 1987.9.7., 1. o.) 1. cikkének (2) bekezdésében meghatározott Kombinált Nómenklatúrában és annak I. mellékletében meghatározottak szerinti kódok, amelyek e rendelet közzétételének időpontjában érvényesek és amelyeket értelemszerűen az azt követő jogszabályok módosítanak.